Нобэ
Фошыгъу диабетым ебэныным и дунейпсо махуэщ
Логопедым и дунейпсо махуэщ
Урысейм и социологхэм я махуэщ
Белоруссием щагъэлъапIэ гъукIэм и махуэр
Индием и сабийхэм я махуэщ
1666 гъэм дунейм щыяпэу лъы хакIауэ щытащ. Ар зы хьэм къыхашри, нэгъуэщI хьэм хакIат.
1851 гъэм Санкт-Петербург — Москва гъущI гъуэгум цIыху къезышэкI мафIэгу япэу ирикIуащ.
1936 гъэм Москва къыщызэрагъэпэщащ дунейм и щытыкIэнум кIэлъыплъ институт нэхъыщхьэр.
1956 гъэм КПСС-м и обкомым щытепсэлъыхьащ Къэбэрдейр Урысейм езым фIэфIу зэрыгухьэрэ илъэс 400 зэрырикъум зэрызыхуагъэхьэзыр щIыкIэм. Доклад зыщIар обкомым и секретарь Бэрбэч ХьэтIутIэщ.
1989 гъэм СССР-м и Совет Нэхъыщхьэм унафэ къищтащ зи хэкур залымыгъэкIэ зрагъэбгына лъэпкъхэм лей зэрыкIэлъызэрахьар, ар щIэпхъаджагъэу зэрыщытыр къыщыгъэлъэгъуауэ.
Индием щыщ къэрал лэжьакIуэ, дуней псом щынэхъ цIэрыIуэ политикхэм хабжэу щыта, Индием и япэ Премьер-министр Неру Джавахарлал къызэралъхурэ илъэси 128-рэ ирокъу.
Швецием щыщ тхакIуэ цIэрыIуэ, тхылъищэм нэблагъэ (и нэхъыбапIэр сабийхэм яхуитхауэ) къыдэзыгъэкIа Линдгрен Астрид къызэралъхурэ илъэси 110-рэ ирокъу.
ТхакIуэ Къашыргъэ ХьэпащIэ къызэралъхурэ илъэси 103-рэ ирокъу.
Къэрал, политикэ, жылагъуэ лэжьакIуэ, УФ-м щэнхабзэмкIэ щIыхь зиIэ и лэжьакIуэ Ефэнды Джылахъстэн и ныбжьыр илъэс 93-рэ ирокъу.
УхуакIуэ, Социалист Лэжьыгъэм и ЛIыхъужь Алмэ Алий къызэралъхурэ илъэс 82-рэ ирокъу.
Физико-математикэ щIэныгъэхэм я доктор, КъБКъУ-м и профессор Къэрмокъуэ Ахьмэд ныбжьыр илъэс 70 ирокъу.
США-м и къэрал секретару щыта Райс Кондолизэ и ныбжьыр илъэс 63-рэ ирокъу.
УсакIуэ, «Адыгэ псалъэ» газетым и корреспондент Гугъуэт Заремэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 9 — 12, жэщым градуси 4 — 6 щыхъунущ.
